stanford-oval/wikipedia huggingface dataset:
Volodymyr Bražko

Volodymyr Volodymyrovytš Bražko (ukr. Володимир Володимирович Бражко; s. 23. tammikuuta 2002 Zaporižžja) on ukrainalainen jalkapalloilija, pelipaikaltaan puolustava keskikenttäpelaaja. Hän on pituudeltaan 184-senttimetrinen. Hän edustaa Ukrainan liigassa pelaavaa Dynamo Kiovaa. Hän on pelannut Ukrainan A-maajoukkueessa vuodesta 2024.
Bražko siirtyi Metalurh Zaporižžjan junioreista Dynamo Kiovaan vuonna 2016. Hän teki liigadebyyttinsä kaudella 2022–2023 pelatessaan lainasopimuksella Zorja Luhanskissa. Hän pelasi tuon kauden aikana 29 liigaottelua ja teki niissä seitsemän maalia, joista ensimmäinen oli voittomaali Dynamo Kiovaa vastaan syyskuussa 2022. Kaudella 2023–2024 Bražko pelasi Dynamon joukkueessa 26 liigaottelua ja teki niissä kuusi maalia.
Bražko pelasi Ukrainan alle 16-, alle 17- ja alle 21-vuotiaiden maajoukkueissa. Alle 21-vuotiaiden EM-kilpailuissa 2023 Ukraina ylsi välieriin ja Bražko pelasi joukkueen kaikki viisi ottelua ja viimeistä alkulohko-ottelua lukuun ottamatta avauskokoonpanossa.
Bražko pelasi Ukrainan A-maajoukkueessa ensimmäisen kerran maaliskuussa 2024 EM-jatkokarsintaotteluissa Bosnia ja Hertsegovinaa ja Islantia vastaan ja oli molemmissa otteluissa avauskokoonpanossa. Ukraina voitti molemmat ottelut 2–1 ja selviytyi EM-lopputurnaukseen. Bražko on pelannut kesäkuun 16. päivään 2024 mennessä neljä A-maaottelua.
World Council of Professional Photographers

World Council of Professional Photographers (WCPP) on maailmanlaajuinen ammattivalokuvaajien järjestö, jonka kanssa läheisessä yhteistyössä on muun muassa alan eurooppalainen liitto Federation of European Professional Photographers ja sitä kautta alan suomalainen järjestö Suomen Ammattivalokuvaajat.
Järjestön toimipaikka on Amsterdam Alankomaissa.
Suomen Robinson

| Suomen Robinson |
| --- | --- |
Kestoaika:  60 minuuttia
Pääosissa:  Jarmo Mäkinen Arttu Harkki
Alkuperäiskieli:  suomi
Verkko:  Nelonen
Esitetty:  25. tammikuuta 2004 – 16. joulukuuta 2005
Tuotantokausia:  2
Tuotanto
Tuotantoyhtiö(t):  Broadcasters
Aiheesta muualla
IMDb 
Suomen Robinson oli suomalainen Nelosen vuosina 2004 ja 2005 esittämä tosi-TV-ohjelma. Se pohjautui brittiläisen Planet 24 -tuotantoyhtiön kehittämään konseptiin. Formaatissa kilpailijat evakuoidaan autiolle saarelle, jolla he kilpailevat pudotuspelin kautta rahasumman voitosta. Ohjelmaa tehtiin Suomessa kahden tuotantokauden verran. Molemmat kaudet kuvattiin Malesiassa.
Formaatti

Formaatin kehitti alun perin brittiläinen Planet 24 -tuotantoyhtiö Castaway-nimisenä konseptina. Yhtiön omistaneet Charlie Parsons ja Bob Geldof yrittivät myydä sitä BBC:lle, joka päättikin kehittää samantyylisen Castaway 2000 -nimisen tv-ohjelman. Tämän seurauksena Planet 24:n täytyi muuttaa konseptinsa nimeä, ja se tuotettiin lopulta ensimmäisen kerran Ruotsissa Expedition Robinson -nimisenä vuonna 1997.[lähde? ]
Kun Planet 24 myytiin Carlton Communicationsille, Parsons, Geldof ja Waheed Alli säilyttivät oikeutensa ohjelmaan siirtämällä ne Castaway Television Productions -nimiseen yhtiöön. Myöhemmin Mark Burnett lisensoi formaatin Yhdysvalloissa ja alkoi tuottaa suosittua Selviytyjät-sarjaa vuonna 2000.[lähde? ]
1. tuotantokausi

Ensimmäinen Suomen Robinsonin tuotantokausi kuvattiin kesällä 2003 ja esitettiin keväällä 2004. Kilpailijat oli aluksi jaettu kahteen joukkueeseen, Sembilangiin ja Sribuatiin. Väen vähetessä ne yhdistyivät Tengah-joukkueeksi. Nimet viittaavat malesialaisiin saariin. Ohjelman juonsi näyttelijä Jarmo Mäkinen.
Marjaana Valkeinen ja Johanna Ullakko pääsivät kilpailun finaaliin, joka esitettiin suorana lähetyksenä 2. toukokuuta 2004 Suomenlinnassa. Johanna Ullakko voitti yleisöäänestyksen selkeällä 90% suosiolla, Valkeinen koko kilpailun yhden äänen turvin.
1. tuotantokausi > Kilpailijat putoamisjärjestyksessä

Kitty Nordberg (Sembilang)
Anita Johansson (Sribuat)
Susanna Carlstedt (Sembilang)
Pekka Saurio (Sembilang)
Ilkka Heinänen (Sembilang)
Tero Moliis (Sribuat)
Jouni Lehtimäki (Tengah)
Veijo Sievilä (Tengah)
Mappela Lehtonen (Tengah)
Esko Vesanko (Tengah)
Jarmo Hänninen (Tengah)
Gun Sundqvist (Tengah)
Ingmar Sirén (Tengah)
Heidi Moilanen (Tengah)
Johanna Ullakko (Tengah)
Marjaana Valkeinen (Tengah)
2. tuotantokausi

Ensimmäisen kauden tavoin myös toinen tuotantokausi kuvattiin Malesiassa. Kuvaukset järjestettiin kesällä 2005 ja esitettiin syksyllä. Ohjelman juonsi Arttu Harkki.
16. joulukuuta 2005 suorana lähetyksenä esitettyyn finaaliin selvisivät Markku Markkanen ja Mira Jantunen. Lopullinen voittaja oli Mira Jantunen.
2. tuotantokausi > Kilpailijat

Sari Nordström
Mari Jalonen
Sarah Kivijärvi
Hilkka Koskenranta
Eija Koistinen
Susanna Nurmi
Elena Sinkevitch
Mira Jantunen
Jasna Preselj
Jarno Linnavirta
Juuso Helokangas
Tom Krakau
Markku Markkanen
Marko Koskenkorva
Jason Lepojärvi
Marko Hulpio
Juha Liesilinna
Akki Paunila
2. tuotantokausi > Putoamisjärjestys

Elena Sinkevitch (Viimeisenä saarelle uinut putosi pelistä)
Mari Jalonen
Markku Markkanen
Akki Paunila
Susanna Nurmi
Tom Krakau
Eija Koistinen
Pudonneiden kilpailijoiden joukosta Elena Sinkevitch ja Markku Markkanen pääsivät takaisin kilpailuun.
Sarah Kivijärvi
Juha Liesilinna
Jarno Linnavirta
Sari Nordström
Hilkka Koskenranta
Juuso Helokangas (Juuson ja Marko Hulpion välinen kaksintaistelu ratkaisi kumman vuoro oli lähteä)
Marko Hulpio
Marko Koskenkorva
Jason Lepojärvi
Jasna Preselj  (Koskemattomuuskilpailusta ensimmäisenä pudonnut putosi pelistä. Kilpailun voittaja, Markku Markkanen, pääsi suoraan finaaliin)
Elena Sinkevitch (Toisen finaalipaikan kamppailussa Elena hävisi Miralle ja putosi toistamiseen. Elena on Suomen Robinson historian ainoa pelaaja, joka on pudonnut pelistä kahdesti ilman virallista ulosäänestystä)
Finaalissa Markku Markkanen ja Mira Jantunen. Ennen finaalia Markkanen ja Jantunen kävivät taistelun kumpi saisi yhden ylimääräisen tuomaristoäänen itselleen. Jantunen voitti kamppailun ja sai yhden ylimääräisen äänen. Hän kahmi myös jokaisen tuomariston äänet (Jarno, Sari, Hilkka, Juuso, Marko Hulpio, Marko Koskenkorva, Jason, Jasna ja Elena) sekä katsojien äänestämän äänen. Jantunen on Selviytyjät-formaatin maailmanmestari kahmimalla runsaat 11-0 tuomaristoäänet voittoon.
Aiheesta muualla

Ohjelman kotisivut (Arkistoitu – Internet Archive)
William Henry O’Connell

William Henry O’Connell
William Henry O’Connell (8. joulukuuta 1859 – 22. huhtikuuta 1944) oli yhdysvaltalainen katolinen pappi. Hän toimi Portlandin piispana vuosina 1901–1906 ja Bostonin arkkipiispana vuodesta 1907 kuolemaansa. Hänet nimitettiin yhdeksi kardinaaleista 27. marraskuuta 1911.
O’Connellin vaakuna
Aiheesta muualla

William Henry Cardinal O’Connell Catholic-Hierarchy.org. (englanniksi)
Wolters Kluwer

| Wolters Kluwer |
| --- | --- |

Tunnuslause:  When you have to be right.
Yritysmuoto:  N.V. (Naamloze vennootschap)
Markkina-arvo:  11,9 mrd. USD (5/2017)
ISIN:  NL0000395903, NL0006177032, US9778742059
Perustettu:  1836(Wolters Schoolbook-Verlag), 1858 (Noordhoff-Verlag), 1968 (Schoolbook ja Noordhoff fuusioituvat), 1972 (Wolters-Noordhoff fuusioituu Samson-perheen Information and Communications Unionin kanssa), 1987 (Kluwer ja Wolters-Samson fuusioituvat Wolters Kluwer NV:ksi)
Toimitusjohtaja:  Nancy McKinstry
Kotipaikka:   Alankomaat: Alphen aan den Rijn, Alankomaat
Toimiala:  kustantamo, asiantuntijatieto- ja koulutuspalvelut
Liikevaihto:  4,422 mrd. euroa (2017)
Nettotulos:  0,668 mrd. euroa (2017)
Henkilöstö:  19 000 (12/2017)
Kotisivu:  wolterskluwer.com
Infobox OKVirheellinen NIMI-arvo: 
Wolters Kluwer N.V. on vanhimmilta osiltaan vuonna 1836 perustettu, maailmanlaajuisesti toimiva alankomaalainen konserniyritys. Se on suuri asiantuntijatiedon ja (esimerkiksi terveydenhoidon) päätöksenteon tukiohjelmistojen valmistaja sekä kansainvälisesti merkittävä tietokirjallisuuden kustantamo. Yhtiön nykymuoto on vuodelta 1987, jolloin Kluwer ja Wolters-Samson yhdistyivät.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Wolters Kluwer oli vuonna 2017 sijalla 1 343. Yhtiön markkina-arvo oli 11,9 miljardia Yhdysvaltain dollaria (toukokuussa 2017).
Yrityksen palvelut jakautuvat neljälle liiketoiminta-alalle: Terveys; Verotus ja kirjanpito; Hallinto, riskit ja vaatimuksenmukaisuus; sekä Lainsäädäntö ja säädökset. Asiakkaitaan yli 180 maassa palvelevan konserniyrityksen palveluksessa työskentelee noin 19 000 ihmistä (2017). Operatiivista toimintaa yhtiöllä on runsaassa 40 maassa. Vuonna 2017 yhtiön liikevaihto oli 4,4 miljardia euroa, operatiivinen voittomarginaali 22,8 prosenttia ja nettotulos 668 miljoonaa euroa.
Yhtiön liikevaihdosta jo 76 prosenttia tuli digitaalisista sovelluksista, 11 prosenttia muista palveluista ja 13 prosenttia painotuotteista (2017). Erittäin merkittävässä asemassa olivat digitaaliset  ja palvelutilaukset, jotka asiakkaat pääsääntöisesti ostavat toistuvasti vuodesta toiseen. Maantieteellisesti tärkein markkina-alue oli Yhdysvallat, koska 61 prosenttia liikevaihdosta oli peräisin Pohjois-Amerikasta, 31 prosenttia Euroopasta, 6 prosenttia Aasian-Tyynenmeren alueelta ja 2 prosenttia muualta maailmasta.
Yhtiön osake noteerataan Euronextissä ja on listattu osaksi useita osakeindeksejä, joista mainittakoon Euronext 100 -indeksi ja Amsterdamin pörssin AEX.
Yhdystie 8693

Yhdystie 8693 Oulankajoen sillalla marraskuussa 2007.
Yhdystie 8693 on Kuusamon Käylästä Liikasenvaaraan kulkeva tie. Sen pituus on 25 kilometriä ja on koko matkan osoitenimeltään Liikasenvaarantie.
Nähtävyydet

Oulankajoen varrella sijaitsee Kiutaköngäs noin puolen kilometrin päässä yhdystiestä. Joen toisella puolella sijaitsee puolestaan Oulangan tutkimusasema.
Soulflyn diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 12 |  |
| ↙EP:t | 1 |  |
| ↙Singlet | 26 |  |
| ↙Videot | 1 |  |
| ↙Musiikkivideot | 12 |  |
Soulfly on yhdysvaltalais-brasilialainen metalliyhtye, jonka perusti Sepulturan entinen kitaristi-laulaja Max Cavalera vuonna 1996.
Albumit

Soulfly (1998)
Primitive (2000)
3 (2002)
Prophecy (2004)
Dark Ages (2005)
Conquer (2008)
Omen (2010)
Enslaved (2012)
Savages (2013)
Archangel (2015)
Ritual (2018)
Totem (2022)
EP:t

Tribe (1999)
Singlet

Tribe (CDS) (1998)
Bleed (CDS) (1998)
Umbabarauma (CDS) (1998)
Back To The Primitive (CDS) (2000)
Unleash (CDS) (2008)
Rise of the Fallen (2010) (feat. Greg Puciato)
World Scum (2012)
Bloodshed (2013) (feat. Igor Cavalera)
Master of Savagery (2013)
Ayatollah of Rock 'n' Rolla (2014) (feat. Neil Fallon)
We Sold Our Souls to Metal (2015)
Sodomites (2015) (feat. Todd Jones)
Archangel (2015)
Titans (2016)
No Hope = No Fear (2018)
Evil Empowered (2018)
Ritual (2018)
Dead Behind the Eyes (2018) (feat. Randy Blythe)
Superstition (2022)
Scouring the Vile (2022)
Filth Upon Filth (2022)
DVD:t

Song Remains Insane (2005)
Cover-kappaleet

Umbabarauma (Jorge Ben Jor),Soulfly-albumilta
Under The Sun (Black Sabbath)
I Will Refuse (Pailhead)
Ain't No Feeble Bastard (Discharge)
The Possibility of Life's Destruction (Discharge)
Time For Living (Beastie Boys)
California Uber Alles (Dead Kennedys)
In The Meantime (Helmet),Prophecy-albumilta
Exodus (Bob Marley)
Territorial Pissings (Nirvana)
Angel Of Death (Slayer)
Smoke On The Water (Deep Purple)
The Beautiful People (Marilyn Manson)
One Nation (Sacred Reich)
Musiikkivideot

| Vuosi | Kappale | Ohjaaja(t) |
| --- | --- | --- |
| 1998 | "Bleed" | Thomas Mignone |
| 2000 | "Back to the Primitive" | Thomas Mignone |
| 2002 | "Seek 'n' Strike" | Chrostpffer Salzgeber |
| 2004 | "Prophecy" | The Good Guys Company |
| 2005 | "Carved Inside" | Milos Djukelic |
| 2005 | "Frontlines" | Milos Djukelic |
| 2006 | "Innerspirit" | Tomasz Dziubinski |
| 2008 | "Unleash" | Robert Sexton |
| 2010 | "Rise of the Fallen" | Dale Resteghini |
| 2012 | "World Scum" | Thomas Mignone |
| 2013 | "Bloodshed" | Dale Resteghini |
| 2015 | "Archangel" | Robert Sexton |
| 2022 | "Filth Upon Filth" |  |
Soulfly
| --- | --- |
Studioalbumit:   Soulfly  Primitive  3  Prophecy  Dark Ages  Conquer  Omen  Enslaved  Savages  Archangel  Ritual  Totem 
EP:t:   Tribe 
Singlet:   Tribe  Bleed  Umbabarauma  Back To The Primitive  Unleash  Rise of the Fallen  World Scum  Bloodshed  Master of Savagery  Ayatollah of Rock 'n' Rolla  We Sold Our Souls to Metal  Sodomites  Archangel  Titans  No Hope No Fear  Evil Empowered  Ritual  Dead Behind the Eyes  Superstition  Scouring the Vile  Filth Upon Filth 
DVD:t:   Song Remains Insane 
Musiikkivideot:   Bleed  Back to the Primitive  Seek 'n' Strike  Prophecy  Carved Inside  Frontlines  Innerspirit  Unleash  Rise of the Fallen  World Scum  Bloodshed  Archangel  Filth Upon Filth
Suldal

Suldal on Norjan kunta Rogalandin läänissä. Sen rajanaapureita ovat pohjoisessa Sauda, Etne ja Odda, idässä Vinje ja Bykle, etelässä Hjelmeland sekä lännessä Vindafjord. Vindavuonon toisella puolella sijaitsevat Finnøyn ja Tysværin kunnat.
Suldal on pinta-alaltaan Rogalandin läänin suurin kunta. Hallintokeskus sijaitsee Sandin taajamassa. Muita tärkeitä kyliä ovat Suldalsosen, Erfjordin ja Jelsan kirkonkylät sekä Nesflaten. Kunnan alueelle on rakennettu useita vesivoimalaitoksia.
Suldalin kunta oli otsikoissa 1990-luvulla, kun Shellin omistama, Pohjanmeren öljyntuotannosta poistettu Brent Spar -varastolautta aiottiin upottaa mereen, mutta ympäristökohun jälkeen välivarastoitiin pariksi vuodeksi Erfjordin vuonoon odottamaan ratkaisua kohtalostaan.
Media

Paikallislehti Suldalsposten ilmestyy kahdesti viikossa.
Kuvia

Suldalin laakso
Jelsan kirkko
Ulla-Førren vesivoimalaitoskompleksi sijaitsee osin Suldalin alueella.
Kunnan väkiluku vuosina 1951–2010.
Aiheesta muualla

Kuvia tai muita tiedostoja aiheesta Suldal Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja
Ympäristörikos

Saastunut vesi on vahingollista eliöille.
Ympäristörikos on rikos, jossa elinympäristö kärsii. Ympäristörikokset voidaan jakaa karkeasti kahtia sen mukaan, vahingoitetaanko niissä yksittäisiä eliöitä (esimerkiksi rauhoitettuja eläimiä) vai elinympäristöä (esimerkiksi juomavettä).
Ympäristörikoksista on säädetty ympäristönsuojelulaissa, jonka sisältö vaihtelee maasta toiseen. Euroopan komissio on ehdottanut keväällä 2008 direktiiviä, joka velvoittaisi jäsenmaat rankaisemaan ankarasti toimista, joilla tahallaan tai törkeän huolimattomasti vahingoitetaan eliöitä, ilmaa, maaperää tai vesistöjä.
Ympäristörikokset ovat suurelta osin niin sanottua piilorikollisuutta. Piilorikollisuus tarkoittaa rikoksia, jotka eivät koskaan päädy poliisin tai valvontaviranomaisten tietoon. Suomalaisen arvion mukaan ympäristörikoksista vain alle kymmenen prosenttia tulee viranomaisten tietoon. Piilorikollisuuden osuus olisi tällöin ympäristörikoksissa vielä suurempi kuin talousrikollisuudessa. Poliisin tietoon on Suomessa tullut vuosittain 350–450 ympäristörikosta, joista suurin osa koskee luvattomia päästöjä. Tutkimusten mukaan yksi keskeisiä keinoja ympäristörikollisuuteen puuttumisessa on poliisin ja muiden esitutkintaviranomaisten mahdollisimman nopea esitutkinta.
Suomessa kansalaisten ja yritysten pitää hakea lupa sellaisiin toimiin, jotka huonosti suunniteltuina voivat vahingoittaa ympäristöä. Esimerkkinä tällaisista ovat ruoppaus ja viemärien rakentaminen.
Kehitysmaissa ympäristömääräykset ja niiden soveltaminen ovat usein jääneet taka-alalle, kun maat ovat houkutelleet teollisuusyrityksiä parantamaan talouttaan.
Luonnonsurman nimikettä on ehdotettu lisättäväksi Kansainvälisen rikostuomioistuimen rikosnimikkeisiin, mutta toistaiseksi ympäristörikoksista ei voi saada tuomiota kansainvälisissä oikeusistuimissa.
Yliopistonkatu

Yliopistonkatu on kadunnimi useissa suomalaisissa kaupungeissa:
Yliopistonkatu, Helsinki
Yliopistokatu, Joensuu
Yliopistonkatu, Jyväskylä
Yliopistokatu, Oulu
Yliopistonkatu, Rovaniemi
Yliopistonkatu, Tampere
Yliopistonkatu, Turku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yliopistonkatu”, voi hakea sivunnimihaulla, laajalla sivunnimihaulla tai tekstihaulla.
Volodymyr Dolhov

| Mitalit> Maa:   Neuvostoliitto.Miesten uinti. Olympialaiset  | Mitalit> Maa:   Neuvostoliitto.Miesten uinti. Olympialaiset  | Mitalit> Maa:   Neuvostoliitto.Miesten uinti. Olympialaiset  | Maa:   Neuvostoliitto> Miesten uinti. |
| --- | --- | --- | --- |
|  Pronssia | Moskova 1980 | 100 m selkäuinti |  |
Volodymyr Henrih’ovytš Dolhov (ukr. Володимир Генріхович Долгов, 11. toukokuuta 1960 Harkova, Ukrainan SNT – 10. tammikuuta 2022) oli ukrainalainen, kilpaurallaan Neuvostoliittoa edustanut uimari ja olympiamitalisti, joka menestyi etenkin selkäuinnissa.
Dolhov voitti 100 metrin selkäuinnissa olympiapronssia Moskovassa 1980. Hän sijoittui samoissa kisoissa 200 metrin selkäuinnissa yhdeksänneksi. Neuvostoliiton-mestaruuskilpailuista Dolhov voitti kolme kulta- ja kolme pronssimitalia. Elämänsä loppupuolella Dolhov työskenteli uintivalmentajana Yhdysvalloissa. Hän sairastui mahasyöpään ja kuoli 61-vuotiaana 10. tammikuuta 2022.
Aiheesta muualla

Volodymyr Dolhov Kansainvälinen olympiakomitea. (englanniksi)
Volodymyr Antonovytš

| Volodymyr Antonovytš |
| --- | --- |
 Volodymyr Antonovytš
Henkilötiedot
Syntynyt: 18. tammikuuta 1834 Mahnivka, Kiovan kuvernementti
Kuollut: 21. maaliskuuta 1908 (74 vuotta) Kiova
Koulutus ja ura
Oppilaat:  Vasyl Domanytskyi
Tutkimusalue:  historia
 Nimikirjoitus
Volodymyr Antonovytš (ukr. Володимир Антонович, 18. tammikuuta 1834 Mahnivka, Kiovan kuvernementti, Venäjän keisarikunta – 21. maaliskuuta 1908 Kiova) oli ukrainalainen historioitsija, arkeografi, arkeologia ja Kiovan yliopiston historian professori vuodesta 1878. Hän oli Kiovan arkeografisen komission julkaisujen päätoimittaja ja vuodesta 1881 kiovalaisen Nestorin kronikan historiallisen seuran suojelija ja johtaja. Hän järjesti Ukrainassa arkeologia konferensseja. Hänen poikansa oli Dmytro Antonovytš. Hän kokosi, toimitti ja laati johdannot sekä julkaisi laajan kahdeksansarjaisen julkaisun Arkhiv Iugo-Zapadnoi Rossii (1859–1914), joka käsittelee Oikean rannan Ukrainan historiaa 1500-luvulta 1700-luvulle.
Antonovytš laati lisäksi Liettuan, Kiovan ja Länsi-Venäjän historiaa käsitteleviä teoksia sekä toimitti julkaistavaksi historiallisia asiakirjoja sekä julkaisi arkeologiaa käsitteleviä teoksia.
Ukrainalaisiin kansanasuihin pukeutuneet Volodymyr ja Varvara Antonovytš. 1850-luku.
Antonovytš oli ukrainalaisen historiankirjoituksen populistisen koulukunnan merkittävimpiä edustajia. Hän perusti niin sanotun Kiovan historioitsijoiden koulukunnan, johon kuului hänen oppilaitaan, kuten Dmytro Bahali, Petr Golubovskyi, Myh’ailo Hruševskyi, Mytrofan Dovnar-Zapolskyi ja Ivan Lynnytšenko. He laskivat nykyaikaisen ukrainalaisen historiankirjoituksen perustan. Antonovytš ei käyttänyt kirjoituksissaan synteettisiä teorioita vaan keskittyi asiakirjojen tutkimukseen. Vain yleistajuisissa luennoissaan hän loi yleiskatsauksen Ukrainan historiaan kasakoiden alkuperästä alkaen.
H’lopoman-liikkeen jäsenenä Antonovytš julkaisi Osnovassa (Pietari) vastauksen puolalaiselle journalistille Zenon Fiszille (salanimi: Tadeusz Padalica) otsikolla ”Moja ispoved” (’Tunnustukseni’), jossa hän puolusti ”talonpoikien ystävien” aatetta. Hän oli kiovalaisen Vanhan Hromadan johtaja. Hänen aloitteestaan Galitsian valtiopäivien puolalaiset ja ukrainalaiset solmivat 1890 sopimuksen. Hänen osuutensa oli merkittävä siinä, että Myh’ailo Hruševskyi siirtyi Kiovaan, ja Kiovan kehittymisessä merkittäväksi ukrainalaisen tutkimuksen ja julkaisutoiminnan keskukseksi. Antonovytš oli lähes puolen vuosisadan ajan keskeinen henkilö ukrainalaisessa kansalais- ja poliittisessa elämässä. Hänen tuotantoonsa kuuluu runsaat 300 tieteellistä tutkimusta.
Aiheesta muualla

Kuvia tai muita tiedostoja aiheesta Volodymyr Antonovytš Wikimedia Commonsissa
Volodymyr Dorošenko

| Volodymyr Dorošenko |
| --- | --- |

Henkilötiedot
Syntynyt: 30. lokakuuta 1879 Pietari, Venäjä
Kuollut: 25. elokuuta 1963 (83 vuotta) Philadelphia, Pennsylvania, Yhdysvallat
Koulutus ja ura
Tutkimusalue:  kirjallisuustiede
Volodymyr Dorošenko ukr. Володимир Дорошенко, (30. lokakuuta 1879 Pietari, Venäjä – 25. elokuuta 1963 Philadelphia, Pennsylvania, Yhdysvallat) oli ukrainalainen, myöhemmin Yhdysvalloissa asunut bibliografi, kirjallisuudentutkija ja yhteiskunnallinen toimija.
Dorošenko vietti lapsuutensa Pultavan alueella. Hän oli Moskovan ukrainalaisten opiskelijoiden Hromadan perustajia, Ukrainan vallankumouspuolueen jäsen ja Ukrainan sosiaalidemokraattisen työväenpuolueen jäsen vuoteen 1911. Hän pakeni 1908 poliisin vainoa Lviviin ja työskenteli vuoteen 1944 Ševtšenkon tieteellisen seuran kirjastossa, jonka johtaja hänestä tuli 1937. Hän siirtyi 1944 Saksaan ja 1949 Yhdysvaltoihin. Ensimmäisen maailmansodan aikana hän oli Ukrainan vapautuksen liiton perustajia ja istui sen presidiumissa. Hän oli Vistnyk Sojuza vyzvolennja Ukraijnyn päätoimittaja ja kirjoitti liiton julkaisuja. Hän oli vuodesta 1913 Kiovassa Ukrainan tieteellisen seuran jäsen ja vuodesta 1925, Ševtšenkon tieteellinen seuran täysjäsen.
Dorošenko laati ukrainalaisten kirjailijoiden bibliografisia luetteloita ja käänsi Nikolai Gogolin, Leo Tolstoi, J. W. Goethen ja Vladimir Korolenkon teoksia ukrainaksi. Hän kirjoitti teoksia, joista erityisen merkittävä on hänen polemiikkinsa Serhi Jefremovin kanssa (julkaistu myös Žytje i slovossa 1918). Hän käsitteli kirjoituksissaan laajasti ukrainalaisia kirjailijoita ja muita aiheita, kuten Ševtšenkon tieteellistä seuraa ja sen kirjastoa. Hän oli Lvivissä ilmestyneen kalenterin Dnipron päätoimittaja (1929–1939). Hän julkaisi merkittäviä muistelmia ja artikkeleita eri aiheista.
Aiheesta muualla

Kuvia tai muita tiedostoja aiheesta Volodymyr Dorošenko Wikimedia Commonsissa
Yhdistynyt demokraattinen puolue (Belize)

Yhdistynyt demokraattinen puolue on Belizen suurin oppositiopuolue.  Se on maan ainoa oppositiopuolue, jolla on edustajia maan parlamentissa. Sillä on kahdeksan paikkaa 29:stä. Puolueen tämänhetkinenmilloin? johtaja on Dean Barrow. Entinen pääministeri Manuel Esquivel oli Yhdistyneestä demokraattisesta puolueesta.
Aiheesta muualla

Puolueen virallinen sivusto
Vuonos

Vuonos tarkoittaa seuraavia:
Vuonos, kylä Outokummussa
Vuonoksen kaivos, kaivos Outokummussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vuonos”, voi hakea sivunnimihaulla, laajalla sivunnimihaulla tai tekstihaulla.